
A környezetvédelem célja, jogszabályi háttere, megvalósulása Magyarországon.

Az emberi civilizáció fejlődése során felbomlott a környezet és az ember közötti egyensúly, pusztítjuk a környezetet. A környezetvédelem, a fenntartható fejlődés egy hitvallás, melyet a mindennapi életünkbe integrálva kell követnünk. Hogy ezt kellő tudatossággal tegyük, szükségünk van háttér információkra, a jogi alapok, a szabályozások, a szankciók pontos megismerésére. Különösen igaz ez a főiskolai, egyetemi hallgatókra, hiszen ők, mint a jövő értelmisége, sokat tehetnek majd, és kell is tenniük a környezetünk megóvásának érdekében. Napjaink jogszabályváltozásainak követése nem kis feladat elé állítja a környezetvédelemben elmélyülni kívánókat. Felmerül a kérdés: ismerjük-e a környezetvédelem lényegét, jogszabályi hátterét és azokat a folyamatokat, amelyek a hazai irányait befolyásolják? Még inkább érdekes ez, ha a védelmi szakemberek ez irányú ismereteit vizsgáljuk. A szerző a fenti kérdésre keresi a választ a dolgozatában, és megpróbál átfogó képet nyújtani a hazai környezetvédelem törekvéseiről, céljairól.



